Procés de participació que entre el 31 de març i el 12 de juliol de 2011 va recollir propostes de línies d'actuació i mesures per al Pla a través de diferents espais i instruments de deliberació i d'informació compartida: dues sessions de debat, dos formularis de propostes en línia i una comissió de seguiment.
El Departament de Territori i Sostenibilitat elabora una primera proposta de document que recull els reptes, els àmbits i les línies d'actuació del Pla.
Paral·lelament, tenen lloc reunions bilaterals amb entitats ambientals que són referents al territori i altres actors relacionats, amb l'objectiu de presentar el procés de participació per a l'elaboració del Pla i recollir les primeres aportacions.
Reunió de constitució de la Comissió de seguiment
Comissió de caràcter temporal amb representants de les entitats del tercer sector ambiental de Catalunya i d'altres actors implicats.
Inici del procés (sessió inaugural)
Barcelona, sala d'actes de la Secretaria de Medi Ambient i Sostenibilitat.
Es presenta el procés de participació per a l'elaboració del Pla de suport al tercer sector ambiental de Catalunya (2011 – 2014) i el document base per al debat (recull una proposta de línies d'actuació del Pla).
En aquest acte es van presentar, també, els resultats de l'estudi "Diagnosi del tercer sector ambiental de Catalunya".
Del 31 de març fins l'11 d'abril, a través d'un formulari en línia, es van recollir aportacions en relació amb les propostes de línies d'actuació presentades.
Es va elaborar un document amb totes les propostes rebudes que es troba publicat al web.
Es van valorar totes les aportacions realitzades i es va tancar el document base per al debat (línies d'actuació): accessible al web des del 15 d'abril.
En aquesta fase s'inicia el període de presentació de propostes de mesures i d'accions per a cadascuna de les línies d'actuació a través d'aquest formulari disponible al web del procés.
Termini: del 15 abril al 15 de maig.
Previ a cada sessió de debat, s'ha elaborat un document amb les propostes rebudes de les temàtiques que serien tractades a aquella sessió.
Aquest document es va lliurar en cada sessió.
Finalitzat el termini (15 de maig), es redactarà un document amb totes les propostes rebudes, que es difon a través del web.
S'han organitzat a l'Hotel d'Entitats la Pau de Barcelona, dues sessions adreçades específicament a entitats ambientals.
En cada una d'aquestes sessions es debatien les mesures i accions vinculades a determinades línies d'actuació del Pla:
S'ha elaborat un document amb els resultats de cada sessió.
Aquests documents incorporen les esmenes dels participants a les sessions:
Es redacta el Pla i un document de retorn, en què es mostra com s'han considerat les diferents propostes presentades en la redacció del Pla.
Tenen lloc dues reunions de la Comissió de seguiment, en què el Departament presenta propostes de mesures i accions del Pla, amb l'objectiu de debatre el seu contingut.
I a la segona reunió, a més a més, els membres de la Comissió prioritzen les mesures proposades.
El propassat 12 de juliol, a les 18 hores, va tenir lloc la sessió de presentació del Pla de suport al tercer sector ambiental de Catalunya 2011 – 2014 i dels resultats del seu procés de participació.
El Pla estableix les línies d'actuació, mesures i accions que el Departament de Territori i Sostenibilitat promourà o durà a terme per enfortir les entitats ambientals de Catalunya, amb la col·laboració d'altres departaments de la Generalitat, dels ens locals, d'altres agents i actors socials i, naturalment, del mateix sector.
La sessió, va ser presidida pel conseller de Territori i Sostenibilitat i es va dur a terme al Palau de la Generalitat de Catalunya.